Man-Pupu-njorMan-Pupu-njor on tunnettu seitsemästä vahvasta miehestään.Venäläinen postimerkki vuodelta 2011.

|  |  |
| --- | --- |
| Tyyppi | 
kallio (en), Venäjän federaation valtiolliset luonnonsuojelualueetView and modify data on Wikidata  |
| Sijainti | 
Venäjä Komin tasavalta, Venäjä |
| Vuoristo | 
Ural-vuoristo |
| Korkeus merenpinnasta | 
840 m |
| Suojelualue | 
Petšoro-Ilytšin luonnonpuistoView and modify data on Wikidata  |

|  |  |
| --- | --- |
| Koordinaatit | 
62° 15′ 28″ P, 59° 17′ 53″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Man-Pupu-njor** (mansiksi Мань-Пупу-нёр, *Man-Pupu-njor* ja komiksi Ичöт Бӧлванаиз, *Itšöt Bölvanaiz*, sekä ven. Мань-Пупуньер, Ичед-Балбаноиз, Болваноиз,  *Man-Pupunjer, Itšed-Balvanoiz, Bolvanoiz*) on Uralvuoriston tunnetuimpiin nähtävyyksiin kuuluva vuorеnselänne. Se sijaitsee Venäjän Komin tasavallassa Troitsko-Petšorskin piirin itäosissa Petšorajoen alkulähteen luoteispuolella. Vuori merkittiin venäläiselle kartalle ensi kerran vuonna 1846 nimellä Bolvanoiz (г. Болваноиз). Tämä Petšora–Ilytšin luonnonpuistossa sijaitseva vuorenselänne on kuuluisa ennen kaikkea sen seitsemästä vahvasta miehestään eli seitsemästä noin 30–42 metriä korkeasta, pystyssä seisovasta, tuulta ja tuiskua uhmaavasta kalliopaadestaan. Vuorenselänteeseen liittyy paljon erilaisia kertomuksia. Paikka oli ainakin aiemmin manseille pyhä.

Komin tasavallan kartta  
**Man-Pupu-njor Komin kartalla**
Troitsko-Petšorsk
*Petšora*
*Petšora*
*Man-Pupu-njor*
Man-Pupu-njorin selänteen korkein huippu on 840 metriä merenpintatason yläpuolella. Kalliopaadet sijaitsevat runsas kolme kilometriä tästä pohjoisluoteeseen noin 770 metrin korkeudella. Vuoren nimi tarkoittaa sekä mansin että komin kielellä pientä idolien vuorta (mansin Мань= pieni, Пупу= idoli tai hahmo, нёр= vuori). Nimitykseltään läheinen suurta idolien vuorta tarkoittava vuori sijaitsee muutama kilometri Man-Pupu-njorin vuorenselänteen lounaispuolella ja sen huippu kohoaa noin 100 metriä korkeammalla (mansiksi Яны-пупу-нёр, komiksi Ыджыд Бӧлванаиз ven. Аны-Пупуньер, Ычыд-Болбаноиз).

Man-Pupu-njor ja sen suuret kalliopaadet kohosivat 5. sijalle valittaessa vuonna 2008  Venäjän seitsemää ihmettä. Paikka tuli samalla paljon aiempaa tunnetummaksi. Nähtävyys sijaitsee erämaassa usean päivän vaellusmatkan päässä lähimmästä asutuksesta ja vaativa vaelluskohde jalkaisin tai hiihtäen saapuvalle. Vuoden 2008 valinnan jälkeen virinneen suosion seurauksena vuorenselänteen tavoitettavuutta vaeltaen on kuitenkin jo kehitetty jonkun verran aiemmasta. Tutkijoille ja turistiryhmille järjestetään kuljetuksia myös helikopterilla.

Lähteet
-------

1. 1 2 3 4  Bolvanaiz (Man-Pupu-njor -vuoresta venäläisissä nettitietosanakirjoissa) *Toponimitšski slovar Komi ASSR. — Syktyvkar: Komi knižnoje izdatelstvo. A.I. Turkin, 1986.*. Viitattu 23.2.2013. (venäjäksi)
2. 1 2 3  Anjudin. P-40-XVII-XVIII. Topografitšeskaja karta 1:200k (Neuvostoajan topografinen karttalehti 1:200 000 Uralin Man-pupunjerin alueelta (jpg-tiedosto)) *download.maps.vlasenko.net*.  Arkistoitu 2.5.2013. Viitattu 23.2.2013. (venäjäksi)
3. 1 2  Manpupuner Rock Formations tourism-komi.ru. Viitattu 23.2.2013. (englanniksi)[vanhentunut linkki]
4. 1 2  Manpupuner Rock Formations  14.1.2011. Russian Geographical Society, int.rgo.ru. Viitattu 23.2.2013. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Man-Pupu-njor**.
* Photo album: Wonder of Russia. Manpupuner Weathering Columns (Arkistoitu – Internet Archive) (englanniksi) (rkomi.ru)
* Seven Gigantic Rock Figures Rising from Beneath the Urals (englanniksi) (environmentalgraffiti.com)
* Petšora–Ilytšin luonnonpuiston kotisivut (Arkistoitu – Internet Archive) (venäjäksi), (englanniksi) (pechora-reserve.ru)
* Alueesta piirretty kartta (venäjäksi) (tomovl.ru)
* Eräs matkakuvaus (venäjäksi)